b'\n_START_ARTICLE_\nPamantasang Griffith\n_START_PARAGRAPH_\nAng Pamantasang Griffith (Ingles: Griffith University) ay isang pampublikong unibersidad sa pananaliksik sa timog-silangang bahagi ng estado ng\xc2\xa0Queensland sa silangang baybayin\xc2\xa0ng Australia. Pormal na itinatag noong 1971, binuksan ng Griffith ang pinto nito noong 1975, na nagpapakilala ng mga unang digri sa agham pangkapaligiran at araling Asyano sa Australia._NEWLINE_Ang Unibersidad ay ipinangalan kay\xc2\xa0Sir Samuel Walker Griffith, na dalawang beses naging\xc2\xa0Premier ng Queensland at ang unang Punong Mahistrado ng Mataas na Hukuman ng Australia. Si\xc2\xa0Sir Samuel Griffith ay may pangunahing papel sa pederasyon ng Australia at ang punong may-akda ng konstitusyon ng\xc2\xa0Australia._NEWLINE_Nagsimula itong magbukas ng isang kampus sa Nathan at merong 451 mag-aaral, ang Unibersidad ngayon ay may limang kampus na sumasaklaw sa tatlong mga lungsod, ang pinakamalaking ay ang Gold Coast campus sa Southport at ang Nathan campus sa Brisbane.\xc2\xa0'